సైబర్‌ నేరాలకు ఐటి విభాగం
-  ఆర్‌బిఐ యోచన
                     గోవా : సైబర్‌ ప్రపంచం నుంచి ఎదురైవుతున్న సవాళ్లను ఎదుర్కోవడానికి రిజర్వు బ్యాంకు ఆఫ్‌ ఇండియా ప్రత్యేకంగా ఇన్ఫర్మేషన్‌ టెక్నలాజీ విభాగాన్ని ఏర్పాటు చేసే యోచనలో ఉందని ఆర్‌బిఐ గవర్నర్‌ రఘురాం రాజన్‌ అన్నారు. సైబర్‌ నేరాల పెరుగుదలపై తాము ఆందోళన వ్యక్తం చేస్తున్నామన్నారు. ఈ నేరాలను ఎదుర్కోవడానికి సైబర్‌ సెక్యూరిటీ అవసరమని ఆర్‌బిఐ బోర్డు సూచన చేసిందన్నారు. ఈ నేపధ్యంలోనే ఐటి సబ్సీడరీ సంస్థను ఏర్పాటు చేసి ఈ రంగంలో కొన్ని విధానాలు రూపొందించాల్సి ఉందన్నారు. ఇక్కడ జరిగిన ఆర్‌బిఐ సెంట్రల్‌ బోర్డు సమావేశం అనంతరం రాజన్‌ మీడియాతో మాట్లాడుతూ ద్రవ్య నియంత్రణ విధానంలో ఇన్ఫర్మేషన్‌ టెక్నలాజీ కీలక పాత్ర పోశించాల్సిన అవసరం ఉందన్నారు. బ్యాంకింగ్‌ రంగం ఐటిని వేగంగా ఉపయోగించుకుంటుందని, భవిష్యత్తులో బ్యాంకులకు ఐటి కంపెనీలకు తేడా లేకపోవచ్చన్నారు. ఆర్‌బిఐలో ఐటి విభాగం ఏర్పాటుకు కసరత్తు చేయాల్సి ఉందన్నారు. విత్త రంగంలో ఆన్‌లైన్‌ మోసాలు పెరుగుతున్నాయని రాజన్‌ అన్నారు. అవివేకవంతులైన వందలాది ప్రజలు ఇందులో మోసపోతున్నారని పేర్కొన్నారు. సైబర్‌ దొంగలు ఆర్‌బిఐ లోగోనూ కూడా వాడుకుంటు, ఖాతాదార్లకు మెయిల్స్‌ చేసి మోసం చేస్తున్నారన్నారు. ప్రపంచ వ్యాప్తంగా ప్రతి ఏడాది కొన్ని కోట్ల డాలర్ల విలువ చేసే సైబర్‌ నేరాలు జరుగుతున్నాయని అంచనా.
మీ స్నేహితులకు రికమెండ్ చెయ్యండి